**NÁRODNÁ RADA SLOVENSKEJ REPUBLIKY**

**IX. volebné obdobie**

**NÁVRH**

**zákon**

Z ...... 2024,

 **ktorým sa mení a dopĺňa zákon č. 363/2011 Z. z. o  rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone

**Čl. I**

Zákon č. 363/2011 Z. z. o  rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení zákona č. 460/2012 Z. z., zákona č. 265/2015 Z. z., zákona č. 306/2016 Z. z., zákona č. 336/2017 Z. z., zákona č. 351/2017 Z. z., zákona č. 87/2018 Z. z., zákona č. 156/2018 Z. z., zákona č. 374/2018 Z. z., zákona č. 343/2019 Z. z., zákona č. 125/2020 Z. z., zákona č. 158/2020 Z. z., zákona č. 81/2021 Z. z., zákona č. 133/2021 Z. z., zákona č. 358/2021 Z. z., zákona č. 266/2022 Z. z., zákona č. 293/2023 Z. z. a zákona č. 360/2024 Z. z.sa mení a dopĺňa takto:

„V § 8 ods. 1 písmeno b) bod 12. sa za slovami „ak je určené“ čiarka nahrádza bodkočiarkou a za bodkočiarkou sa dopĺňajú slová:

„ministerstvo nesmie určiť v zozname kategorizovaných liekov preskripčné obmedzenia u liekov v sume do 20 eur celkovej ceny balenia lieku zatriedených Štátnym ústavom pre kontrolu liečiv alebo Európskou agentúrou pre lieky podľa osobitného predpisu7),“

Poznámka pod čiarou k odkazu 7) znie: § 51 ods. 1, písm. a) zákona č. 362/2011 Z. z. o liekoch a zdravotníckych pomôckach a o zmene a doplnení niektorých zákonov .“

**Čl. II**

Tento zákon nadobúda účinnosť dňom 1. januára 2026.